същите провинции, което показва, че експортната цена систематично е значително по-висока от цените в провинциите.
 (280)
 При разследването не бяха открити каквито и да било доказателства за схема за двойно ценообразуване или други мерки, посочени в член 7, параграф 2а от основния регламент, в КНР. Освен това нито един от оказалите съдействие производители износители не е разположен в северните региони, посочени в жалбата. Двама от оказалите съдействие производители износители заявиха, че купуват електроенергия по пазарния курс в своята провинция; един от тях представи доказателства, че цените на електроенергията в неговия регион са много по-високи от тези, посочени в жалбата.
 (281)
 Поради това Комисията стигна до временното заключение, че въз основа на доказателствата в досието на този етап от разследването и специфичните обстоятелства по случая електроенергията не е била обект на нарушение по смисъла на член 7, параграф 2а от основния регламент.
 6.3. Заключение относно равнището на мерките
 (282)
 В резултат на горепосочената оценка временните антидъмпингови мита следва да бъдат определени, както е посочено по-долу, в съответствие с член 7, параграф 2 от основния регламент:
 Дружество
 Временно антидъмпингово мито
 Ningxia Ketong New Material Technology Co. Ltd.
 31,5 %
 Ningxia Shun Tai Smelting Co., Ltd.
 43,3 %
 Shaanxi Shenghua Metallurgy-Chemical Co. Ltd.
 32,8 %
 Всички други дружества
 50,6 %
 7. ИНТЕРЕС НА СЪЮЗА
 (283)
 След като реши да приложи член 7, параграф 2 от основния регламент, Комисията проучи дали независимо от наличието на вредоносен дъмпинг може да се направи категорично заключение, че приемането на мерки в конкретния случай не е в интерес на Съюза, в съответствие с член 21 от основния регламент. Интересът на Съюза бе определен въз основа на оценка на всички различни засегнати интереси, в това число тези на промишлеността на Съюза, на вносителите и ползвателите, като например производителите на тръбна тел и стоманодобивната промишленост.
 7.1. Интерес на промишлеността на Съюза
 (284)
 Промишлеността на Съюза представлява 100 % от производството на Съюза по време на настоящото разследване. Вследствие на комбинацията от фактори, включително нарастващото навлизане на китайския внос на ниски цени, през 2019 г. са създадени трудни пазарни условия, а през 2020 г. тази ситуация се влошава от по-нататъшното навлизане на вноса и спада в потреблението, причинен отчасти от пандемията от COVID-19. Промишлеността на Съюза е претърпяла значителен спад в производството, обема на продажбите, заетостта и рентабилността.
 (285)
 Ferropem, най-големият производител в Съюза, е принуден да започне да прилага план за преструктуриране, който включва евентуално затваряне на основния завод за калциев силицид в Chateau Feuillet. Налагането на мерки върху китайския внос би позволило на Ferropem да възобнови производството на калциев силицид в друг завод в Съюза. През разглеждания период заетостта в завода в Chateau Feuillet е около 250 ЕПРВ, значителна част от които са свързани с калциевия силицид.
 (286)
 Мерките биха подобрили пазарните условия и за двамата производители от Съюза, тъй като ще им помогнат да си възвърнат изгубен пазарен дял, а ценовият натиск ще бъде премахнат, ако цените на китайския внос са по-високи поради антидъмпинговите мита. Мерките биха улеснили и изпълнението на плана за преструктуриране на Ferropem.
 (287)
 Неналагането